Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 35

b) A vers ritmusa és dallama 2 óra Időmértékes és magyaros verselés. ha van ilyen. Listázzák, hogy mitől jó és mitől nem jó egy szöveg. Tanári segítséggel találjanak olyan hangsúly-, hanglejtéselemeket, amelyek a köznyelvitől eltérőek. Kíséreljenek meg a nyelv ritmusát kihasználva rapszöveget írni és előadni. Vizsgálják meg tanári segítséggel, hogy a kiválasztott szövegekben vannak-e rímek, és azok milyen fajtájúak! A tanár ismertesse meg őket a nem használt rímtípusokkal, és kíséreljenek meg ezekben is rímalkotással! Tanári előadás az időmértékes verselés bemutatására. A tanulók együtt és különkülön, majd kánonban próbáljanak elmondani egy-két sor időmértékes verset (ismételve a szöveget), erőteljesen hangsúlyozva. Majd az időmértékes verselés szótagjeleiből összeállított képletet kíséreljék meg halandzsaszöveggel előadni. Próbáljanak a szöveghez zenei ritmust készíteni. Hasonló gyakorlat a magyaros verselés köréből. Válasszanak ki egy általuk kedvelt dalszöveget, és nézzék meg, illik-e valamelyik forma rá.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes